**DECIZIA ETAPEI DE ÎNCADRARE**

**Nr. 186 din 24.10.2017**

Ca urmare a solicitării de emitere a acordului de mediu adresate de **COMUNA LIVEZILE**, cu sediul în comuna Livezile, sat Livezile, judetul Mehedinţi, prin primar Nănuți Adrian Ion, înregistrată la APM Mehedinti cu nr. 11546 din 22.09.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Mehedinţi decide, ca urmare a consultărilor desfăşurate în cadrul şedinţei Comisiei de Analiză Tehnică din data de 19.10.2017, că proiectul ”**Sistem de alimentare cu apă în localitățile : Ștefan Odobleja, Izvoru Aneștilor, Petriș și Izvorălu de Jos, Comuna Livezile, Județul Mehedinți**”, propus a fi amplasat în comuna Livezile, satele Ștefan Odobleja, Izvoru Aneștilor, Petriș și Izvorălu de Jos, jud. Mehedinți, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

1. ***proiectul se încadrează în prevederile Hotărârii Guvernului nr. 445/2009***, anexa nr.2: la pct.10, lit.b), “proiecte de dezvoltare urbană”;
2. ***mărimea/descrierea proiectului:***

- Avand in vedere distanta mare dintre localitatile Stefan Odobleja, Izvoru Anestilor, Petris amplasate in nordul localitatii Livezile, de-a lungul drumul judetean DJ606B pe o lungime de 6 Km si localitatea Izvoralu de Jos din Nord-Estul localitatii Livezile aflata la 6,50 Km de aceasta, pentru asigurarea cu apa potabila se propune realizarea a 2 sisteme de aliementare cu apa, unul pentru localitatile Stefan Odobleja, Izvoru Anestilor si Petris, iar al doilea sistem pentru Izvoralu de Jos.

- Alimentarea cu apă a localităților Stefan Odobleja, Izvoru Anestilor, Petris si Izvoralu de Jos din sursă de apă subterană, prin construire front de captare pentru fiecare din sistemele de alimentare cu apă propuse, care să asigure debitul necesar pentru acoperirea cerinței de apă calculată în funcție de consumatorii actuali identificați și perspectiva de dezvoltare pe următorii 25 ani pentru localitățile Stefan Odobleja, Izvoru Anestilor, Petris si Izvoralu de Jos.

- Fiecare sistem de alimentare cu apă propus va avea o gospodărie de apă amplasată pe raza localității Izvorul Aneștilor care va asigura înmagazinarea, dezinfecția și pomparea apei potabile în rețelele de distribuție ale localităților Stefan Odobleja, Izvoru Anestilor, Petris și o gospodărie de apă amplasată pe raza localității Izvoralu de Jos care va asigura înmagazinarea, dezinfecția și pomparea apei potabile în rețeaua de distribuție ale localității Izvoralu de Jos.

- Sistemele de alimentare cu apă să fie prevăzute cu stație de tratare a apei pentru reducerea nivelului de mineralizare și denitrificare a a apei pentru a deveni potabilă.

- Rețelele de distribuție a apei în localitățile Stefan Odobleja, Izvoru Anestilor și Petris să fie legate fiecare la stația de pompare din gospodăria de apă aferentă sistemului din care face parte.

- Automatizarea fronturilor de captare apa, inclusiv stațiile de pompare apa din frontul de captare, în corelație cu rezervorul de înmagazinare apa aferent sistemului si consumul din rețețelele de distribuție.

- Asigurarea zonei de protectie a gospodariei de apa și a fronturilolr de captare prin imprejmuirea acestora.

- Optimizarea folosirii apei prin realizarea de bransamente contorizate pentru fiecare consumator.

**A.** Conform Avizului de gospodărire a apelor nr.42 din 06.10.2017debitele caracteristice ale cerinței de apă conform breviarului de calcul sunt:

* pentru localitățile Ștefan Odobleja, Izvoru Aneștilor și Petriș:
* Qs zi max = 101,14 mc/zi (1,71 l/s)
* Qs zi med = 77,80 mc/z (0,9 l/s)
* pentru localitatea Izvorălu de Jos:
* Qs zi max = 41,91 mc/zi (0,49 l/s)
* Qs zi med = 32,24 mc/z (0,37 l/s)

Regimul de funcționare este continu, 365 zile/an și 24 ore/zi.

Schema tehnologică pentru alimentarea cu apă a localităților va cuprinde:

* Pentru localitățile Ștefan Odobleja, Izvoru Aneștilor și Pietriș:
* Captarea : frontal de captare este realizat prin captarea izvoarelor de coastă din localitatea Ivoru Aneștilor, cu o camera de captare cu n volum de V=12 mc.
* Aducțiune: conducta de aducțiune de la frontal de captare la gospodăria de apă este prevăzut a se realiza din conducta PEID cu Dn = 200mm și L=524m,
* Gospodăria de apă : va fi amplasată în partea de est a localității Izvoru aneștilo și va cuprinde: rezervor de îmagazinare îngropat, realizat din beton armat cu un diametru de 9 m, înălțimea de 2,4m și volum V=200mc; cămin pentru vane rezervor cu dimensiunile de 3x3 m din beton armat, stație de pompare pentru zona înaltă a localității.
* Rețele de distribuție : se realizează din conducte HDPE cu Dn = 110-63 mm, avînd o lungime totală L tot = 10925 m, distribuite dup cum urmează:

1). Localitatea Izvoru Aneștilor – conduct HDPE, Dn = 125-63 mm, L=7357 m,

2). Localitatea Ștefan odobleja – conducta HDPE, Dn = 110mm, L = 2530 m,

3) Localitatea Petriș – conducta HDPE, Dn = 110mm, L=1038 m.

* Branșamente pentru consumatori – 232 buc.
* Pentru localitatea Izvorălu de Jos:
* Captarea: frontal de captare este realizată prin 2 (două) foraje de mare adâncime amplasamente în localitatea Izvorălu de Jos (F1 în gospodăria de apă și F2 la 322 m de gospodăria de apă). Adâncimea propusă pentru foraje H = 85m.
* Aducține : conduct PEID cu Dn = 75mm, L=370m,
* Gospodăria de apă: va fi amplasată în partea de sud a localității Izvorălu de Jos și va cuprinde : rezervorul de înmagazinare cu un V=100mc, suprateran , metallic, cilindric, cămin pentru vane rezervor 1,5x1,5 m din beton armat, stație de tratare apă, stație de pompare pentru zona înaltă a localității, rețele de distribuție realizate din conducte HDPE cu Dn = 110-63mm, având o lungime totală Ltot = 5194 m, branșamente pentru consumatori – 119 buc.

***B. Supratraversări cursuri de apă***: rețeua de distribuție apă traversează unele cursuri de apă. Traversarea acestora se va face suprateran respectând amplasarea conductei de distribuție apă care va fi cu 20 cm mai sus lateral față de partea carosabilă a drumului în zona podului sau podețelor.

Supratraversările se vor face pe support din structura metalică fixate pe fundații din beton, iar protecția termică a conductelor se va face din saltele din vată mineral protejată cu învelitoare din tablă zincată.

C. Evacuare ape uzate :

- apele uzate menajere de la gospodăriile individuale și instituțiile publice vor fi evacuate în bazine etanșe vidanjabile până la realizarea sistemului centralizat de canalizare și a stației de epurare,

- bazin etanș vidanjabil cu V=6mc cu rol de colectare ape uzate menajere din folosința grupului sanitar al gospodăriei de apă și din spălarea rezervorului de înmagazinare a apei – pt. Izvoru Aneștilor,

- bazin etanș vidanjabil cu V=6mc cu rol de colectare ape uzate menajere din folosința grupului sanitar al gospodăriei de apă și din spălarea rezervorului de înmagazinare a apei – pt. localitatea Izvorălu de Jos.

D. Aparatura și instalații de măsurare a debitelor de apă:

- pe fiecare foraj se va monta un apometru pentru contorizarea consumului de apă

- pe conducta de aducțiune a frontului de captare din izvoarele de coastă se va monta un apometru pentru contorizarea consumului de apă.

1. ***obiectivul și necesitatea proiectului:***

Prin realizarea investitiei publice se vor atinge urmatoarele obiective :

- Asigurarea cu apa potabila a tuturor consumatorilor din localitatile Stefan Odobleja, Izvoru Anestilor, Petris si Izvoralu de Jos, 24 de ore din 24 de ore pe durata intregului an .

- Folosirea optima a apei din sistemul de alimentare cu apa

- Dezvoltarea activitatilor economice locale prin facilitarea accesului acestora la sistemul de apa, necesar in desfaturarea in conditii optime a activitatilor specifice .

- Imbunatatirea conditiilor de sanatate a populatiei prin folosirea apei potabile .

Proiectul propus este în conformitate cu normele de mediu (Directiva Cadru Apă, transpusă în legislaţia românească prin Legea Apelor nr. 107/1996 cu modificările şi completările ulterioare).

Realizarea sistemelor centralizate de alimentare cu apă în localitatile Stefan Odobleja, Izvoru Anestilor, Petris si Izvoralu de Jos va asigura condiţii îmbunătăţite de viaţă pentru locuitorii din perimetrul deservit şi va duce la dezvoltarea zonei rurale din punct de vedere demografic, economic şi social.

1. ***utilizarea resurselor naturale***:

În implementarea PP se folosește ca resursă naturală terenul pe care se amplasează construcțiile proiectate (camera de captare izvor, forajul F2, conductele de aducțiune, stațiile de pompare din frontul de captare și din gospodăria de apă, bazinele de înmagazinare, platformele din gospodăriie de apă, căminele pentru vane și hidranții de pe rețelele de distribuție, branșamente la consumatori).

În funcţionarea proiectului propus se folosesc resurse naturale, respectiv apa prelevată din sursa subterană, necesarul estimat fiind Qs.zi max = 212 m³/zi, iar V an = 77380 m³c/an

**e)** ***deșeuri generate pe amplasament:***

Deşeuri menajere rezultă în activitatea zilnică fiind generate de personalul deservent al șantierului, în medie 16 persoane / zi generează o cantitate de deșeuride cca. 0,5 kg/zi/persoană. Pe durata construcției de aproximativ 20 luni (430 zile lucrătoare) se generează o cantitate de deșeuri de cca. 3440 kg. Acestea nu sunt biodegradabile, de aceea se vor colecta şi înmagazina temporar în recipienţi specifici şi vor fi predate operatorului de salubritate pe bază de contract de servicii.

Deşeuri tehnologice degradabile, rezultate din lucrările de curăţire a terenului de vegetaţie lemnoasă şi ierboasă, care se evacuează în afara amplasamentului şi se depozitează provizoriu până la eliminarea prin biodegradare.

Deşeuri tehnologice nedegradabile, din lucrările de construcţii, care se elimină astfel:

*- Deşeuri de pămînt,* provin din lucrările de terasamente - pământ neutilizat la umpluturi, cca 1500 mc, carese vor evacua în afara incintei şi se vor depozita în afara secţiunii de scurgere a apelor.

*- Deşeuri metalice cca. 50 kg,* pot proveni de la executarea unor lucrări de întreţinere şi reparaţie ale utilajelor în afara atelierelor specializate, cum ar fi cele de întreţinere curentă şi de reparaţii accidentale. Acestea se vor colecta şi preda la unităţi specializate, pentru reciclare.

*- Uleiuri uzate cca. 50 kg,* pot proveni de la utilaje și mijloace de transport, atunci când schimbul de ulei se face în locuri neamenajate. Acestea se colectează şi se depoziteaza în recipienţi metalici cu capacitatea de 200 l, care vor fi păstraţi în magazia de materiale până la valorificarea lor la unităţi specializate.

*- Ambalaje cca. 100 kg, s*e vor constitui în deşeuri ambalajele nereturnabile, din carton sau hârtie, provenind de la piesele de schimb şi materialele cu care se aprovizionează unitatea executoare. Acestea se vor depozita şi evacua împreună cu deşeurile menajere.

*- Deseuri de constructii*, *cca. 500 kg,* compuse din resturi de cofraje, betoane, material plastic etc.care vor fi predate operatorului de salubritate cu care constructorul va încheia contract.

**f)** ***emisiile poluante, inclusiv zgomotul și alte surse de disconfort:***

**- Emisii aer:** pe perioada executiei datorita miscarilor de pamant se vor semnala emisii importante de praf si noxe de la gazele de esapament. Prin arderea carburanţilor (motorina, 10,0 l/h) necesari funcționării motoarelor Diesel ale utilajelor şi mijloacelor de transport ce se degajă în atmosferă gaze de eşapament, în a căror componenţă sunt: oxizi de azot (NO2), oxizi de carbon (CO), oxizi de sulf (SO2), compuşi organici volatili (COV), pulberi.

*-* **Emisii apa:** în perioada de execuție a lucrărilor de modernizare a drumurilor sursele posibile de poluarea apei sunt datorate manipulării și punerii în operă a materialelor de construcții ( beton, bitum, agregate, etc.) sau pierderi accidentale de combustibili, uleiuri de la utilajele șantierului.

*-***Emisii sol**: sursele posibile de poluare a solului si subsolului sunt in principal urmatoarele:

* *scurgeri accidentale de combustibil si lubrefianti provenite de la utilaje*;
* *excavatii realizate*;
* *deseuri solide*

- **Zgomotul** – provine de la surse mobile şi este generat de motoarele utilajelor şi mijloacelor de transport. Propagarea undelor sonore se face diferit, în funcţie de mai mulţi factori, dintre care menţionăm: distanţa receptorului faţă de sursă, gradul de denivelare a terenului care desparte receptorul de sursă, gradul de ocupare cu obstacole care despart receptorul de sursă etc.

**g)** ***risc scăzut de accident datorită tehnologiilor utilizate*** - nu se folosesc substanțe poluante;

***h)*** ***utilizarea existentă a terenului***:

Conform Certificatului de urbanism nr. 425/14.09.2017, emis de Consiliul Județean Mehedinți în scopul declarat: Elaborare documentație pentru autorizarea executării lucrărilor de construcții „Sisteme centralizate de alimentare cu apă în localitățile Ștefan Odobleja, Izvorul Aneștilor, Petriș si Izvoralu de Jos”, referitor la amplasamentul PP se certifică:

Regimul juridic

Terenuri proprietate publică situate în intravilanul și extravilanul com. livezile, conform Aviz favorabil nr. 1138/13.09.2017 emis de Primăria Comunei Livezile.

Regimul economic

Folosința și destinația conform PUG aprobat (2012): zonă drumuri publice (străzi, drumuri locale, drum comuna DC 90, drum județean DJ 606B), rețele utilități (rețele electrice, rețele de telefonie fibră optică îngropată Telekom, Combridge), Zonă gospodărie apă în Trup 4 Izvorul Aneștilor, zonă de locuințe și funcțiuni complementare în Izvorălu de Jos.

Regimul tehnic

Terenuri aferente unor străzi, drumuri locale, drum comunal DC 90, drum județean DJ 606B, precum și terenuri aferente celor 2 gospodării de apă. Terenurile sunt situate în intravilanul și extravilanul localităților Ștefan Odobleja, Izvorul Aneștilor, Petriș si Izvoralu de Jos. În zona drumurilor publice există rețele de alimentare cu energie electrică, rețele de telefonie fibră optică îngropată Telekom, Combridge.

Potrivit prevederilor documentațiilor PUG aprobate se pot executa lucrări de realizare a sistemelor de alimentare cu apă în localitățile Ștefan Odobleja, Izvoru Aneștilor, Petriș si Izvoralu de Jos.

Lucrările proiectate: fronturi de captare, conducte de aducțiune, gospodării de apă, rețele de distribuție, branșamente la consumatori

**i) *relativa abundență a resurselor naturale din zonă,*** calitatea și capacitatea regenerativă a acestora: nu este cazul.

**j)** ***capacitatea de absorbtie a mediului:*** nu este cazul

**k)** ***zonele de protectie speciala***: amplasamentul pe care urmeaza sa se realizeze proiectul se afla in afara oricarei arii naturale protejate conform Punctului de Vedere nr.816/27.09.2017, emis de Biroul Calitatea Factorilor de Mediu din cadrul APM Mehedinti;

**m)** ***ariile in care standardele de calitate a mediului stabilite de legislația în vigoare au fost deja depășite***: nu este cazul;

***n) peisajele cu semnificatie istorica, culturala si arheologica***: nu este cazul;

**o)** ***extinderea impactului***: local, numai in zona de lucru, pe perioada de executie;

**p*) natura transfrontiera a impact*ului**: prin localizarea și natura sa proiectul nu produce impact de natura transfrontiera;

**r)** ***mărimea și complexitatea impactului***:

Impactul PP asupra factorilor de mediu este unul zonal, manifestându-se pe o fâşie de teren cu lăţimea de cca. 50 – 100 m şi lungimea rețelei de aducțiune și în zonele de amplasare a frontului de captare și gospodăriei de apă..

Având în vedere configuraţia amplasamentului PP, modul în care construcţiile aferente implementării PP afectează aerul, apa, sulul – subsolul, flora – vegetaţia, aşezările umane, mărimea suprafeţei ocupate definitiv cu lucrări de construcţii, se poate spune că, prin implementarea mediul este afectat de activitatea umană în limite admisibile

▪ Tipuri de impact asupra factorilor de mediu (aer, apă, sol - subsol, vegetație – faună, aşezări umane) identificate în perioada de construcţie:

* impact negativ direct / indirect, pe termen scurt, cu semnificație redusă asupra factorilor de mediu apă, aer, vegetație – faună, aşezări umane produs prin emisiile de praf, noxe, zgomote, vibrații;
* impact negativ direct, pe termen lung, cu semnificație puternică asupra factorului de mediu sol - subsol, pe suprafața ocupată definitiv cu construcții.
* impact negativ direct, pe termen scurt, cu semnificație puternică asupra factorului de mediu sol - subsol, pe suprafața ocupată temporar cu construcții.

▪ Tipuri de impact asupra factorilor de mediu (aer, apă, sol - subsol, vegetație – faună, aşezări umane) identificate în perioada de construcţie:

* fără impact negativ asupra factorilor de mediu aer, apă, sol – subsol, vegetație – faună;
* impact pozitiv indirect, semnificativ, permanent, pe termen lung asupra aşezări umane;

1. ***probabilitatea impactului***:

Fiind vorba despre un impact minim asupra mediului şi a populaţiei din zonă, probabilitatea producerii lui este mare, dar cu efecte nesemnificative;

1. **durata, frecvența și reversibilitatea impactului:**

Lucrările propuse se desfăşoară în interval de 24 luni de la emiterea autorizației de construire şi cuprinde execuţia lucrărilor pregătitoare (curăţirea terenului din amplasament, trasarea lucrărilor) şi a lucrărilor de bază prevăzute în PT (construcția și punerea în funcțiune a conductei de aducțiune și a stațiiilor de pompare, alte lucrări proiectate);

Pe terenurile ocupate definitiv cu construcții impactul asupra factorilor de mediu este de lungă durată (durata de funcţionare a obiectivului de investiții), permanent şi ireversibil.

Pe terenurile ocupate temporar, impactul este de scurtă durată (durata de execuție a lucrărilor de de construcții), permanent şi reversibil după finalizarea lucrărilor de refacere a mediului.

1. ***organizarea de santier***:

Organziarea de santier va avea un impact pozitiv asupra mediului fiind o zona inchisa organizata cu posibilitati de control al gestiunii carburantilor sau altor materiale poluante. Dupa terminarea investitiei, terenul aferent acesteia va fi adus la starea initiala, inlaturandu-se eventuale scapari de carburanti;

**v) cumularea cu alte proiecte**: În zona de amplasare a rețelelor de distribuție a apei menajere din localitățile Ștefan Odobleja, Izvorul Aneștilor, Petriș si Izvoralu de Jos, în viitor se vor amplasa rețelele de canalizare ape menajere uzate, care față de rețeaua rețeaua de distribuție se vor poziționat cu respectarea normelor tehnice în vigoare. În situația în care cele două rețele se vor intersecta, se vor lua măsuri de protejare a rețelei de apă cu spijiniri și montarea rețelei de canalizare la adâncime mai mare cu cel puțin 0,5 m, față de adâncimea celei de apă.

În zona de amplasare a rețelelor de distribuție există rețea electrică de joasă tensiune aparținând CEZ DISTRIBUȚIE și rețea de telefonie fiixă aparținând TELECOM S.A. Beneficiarul a obținut avizul de amplasate al administratorilor acestor rețele pentru proiectul propus.

**x)** ***observații din partea publicului***: pe timpul derularii procedurii nu s-au primit observatii din partea publicului.

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:** nu este cazul

***Realizarea acestui proiect se va face cu respectarea următoarelor condiții*:**

**a).**pentru factor de mediu **apa:**

- se vor respecta condițiile impuse prin Avizul de gospodărire a apelor nr.42 din 06.10.2017 emis de AN Apele Române – Administrația Bazinală de Apă Jiu – SGA Mehedinți;

- se vor respecta debitele impuse prin avizul de gospodărire a apelor;

- până la racordarea la rețeaua centralizată de canalizare și stația de epurare, în cazul instalațiilor interioare de alimentare cu apă în imobile, evacuarea apelor uzate se va face în bazine etanșe vidanjabile.

- in perioada de executie se va delimita foarte bine zona de lucru si va fi imprejmuita, astfel incat sa se elimine orice risc de poluare al apelor de suprafata si subterane din zona;

- se va proceda la acoperirea spatiilor de depozitare a materialelor de unde pot rezulta particule care pot fi antrenate de catre apele de suprafata si subterane;

- se vor lua toate masurile in vederea evitarii poluarilor accidentale, in cazul unor astfel de poluari se va interveni operativ;

- organizarea de santier – acesta nu va fi amplasat in apropierea apelor de suprafata si va fi prevazuta cu WC –uri ecologice.

**b).** pentru factor de mediu **aer:**

- folosirea de utilaje periodic verificate tehnic, de generatie recenta, dotate cu sisteme catalitice de reducere a poluantilor;

- transportul de materiale se va face pe trasee optime;

- sa se asigure masuri si dotari speciale pentru izolarea si protectia fonica a surselor generatoare de zgomot si vibratii;

- utilajele folosite la executia lucrarilor vor avea o stare tehnica corespunzatoare in vederea evitarii poluarii atmosferice;

**c)** pentru factor de mediu **sol:**

- se va asigura gestionarea corespunzatoare, prin depozitarea temporara, in locuri amenajate, a tuturor tipurilor de deșeuri, până la ridicarea lor de către societatea de salubrizare autorizată;

- pe perioada de execuție a lucrărilor se vor lua toate măsurile care se impun pentru evitarea contaminării solului cu produse petroliere, provenite de la utilajele tehnologice;

- terenul ce va fi ocupat cu organizarea de șantier va fi supus nivelării și așezării unui strat de balast în vederea ocupării cu utilaje și instalații necesare realizării proiectului;

- in cazul producerii unor poluari accidentale in timpul lucrarilor acestea vor fi neutralizate cu substante absorbante , vor fi depozitate temporar in recipienti speciali si se vor preda firmelor autorizate in vederea eliminarii;

- după terminarea execuției proiectului zona organizării de șantier se va aduce terenul la starea inițială prin îndepărtarea utilajelor de pe amplasament și a deșeurilor menajere și tehnologice.

**d) gestiunea deșeurilor de pe amplasament:**

- deșeurile menajere se vor colecta și se vor depozita temporar într-un loc special amenajat, în tomberoane cu capac și vor fi predate firmei care asigură serviciile de salubritate ale comunei;

- deșeurile de contrucție rezultate vor fi imediat încărcate și transportate la depozite special amenajate și autorizate în acest sens;

- deșeurile tehnologice rezultate din activitatea de întreținere a utilajelor se vor elimina prin intermediul firmelor autorizate din grija constructorului;

- antreprenorul are obligația să țină evidența lunară a producerii, stocării provizorii, tratării și transportului, reciclării și depozitării definitive a deșeurilor

**e).** se vor respecta traseele de transport stabilite;

**f).** după terminarea lucrărilor, constructorul va asigura curățenia spațiilor de desfășurare a activităților prin supravegherea dirigintelui de șantier. Activitatea de realizare a lucrărilor proiectate nu va implica lucrări de reconstrucție ecologică, ci doar reabilitare ecologică a anumitor suprafețe ocupate temporar;

**g).**titularul va informa in scris autoritatea competentă pentru protecția mediului ori de câte ori există o schimbare de fond a datelor care au stat la baza eliberării prezentului act;

**h).**lucrările de realizare a proiectului se vor derula numai pe timpul zilei, fără a crea disconfort populației din vecinătate, respectându-se programul de odihnă al acestora;

**i).**atât beneficiarul cât și proiectantul vor urmări îndeaproape executarea lucrărilor prevăzute in proiect;

***j). Titularul va notifica in scris Agenția pentru Protecția Mediului Mehedinți in următoarele cazuri:***

● in situația în care, după emiterea prezentului act și înaintea obținerii aprobării de dezvoltare (autorizației de construire) proiectul a suferit modificări;

● la finalizarea investiției pentru: verificarea realizării proiectului in conformitate cu cerintele legale și cu condițiile din prezentul act și intocmirii procesului verbal de constatare a respectării tuturor condițiilor impuse.

●pentru solicitarea si obtinerea autorizatiei de mediu

1. Revizuirea deciziei etapei de incadrare este obligatorie in următoarele condiții:

* daca apar elemente noi , necunoscute la data emiterii prezentului act;
* prevederile unor noi reglementari legale o impun

1. *Decizia etapei de incadrare își păstrează valabilitatea pe toată perioada punerii aplicare a proiectului.*

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

Ing. Dragos Nicolae TARNITA

Şef serviciuAAA,

Biolog Lavinia MATEESCU

Întocmit,

Ing. Mihaela ILIE